24 februarie 2025

**Comunicat de presă**

Distrigaz Sud Rețele aduce următoarele precizări cu privire la întreruperea temporară a alimentării cu gaze naturale **în satul Bârla din comuna Mozăncenii Vale, județul Argeș:**

Ca urmare a unei avarii înregistrate la Stația de Reglare Măsurare, aparținând OMV Petrom, amplasată la intrarea în sistemul de distribuție, care alimentează cu gaze naturale clienții din satul Bârla, comuna Mozăncenii Vale, județul Argeș, **Distrigaz Sud Rețele** **a fost nevoită să întrerupă temporar alimentarea cu gaze naturale în localitate în cursul zilei de astăzi, 24 februarie 2025.**

În urma acestei întreruperi neplanificate, sunt afectați **155 de clienți casnici și 8 clienți non-casnici** situați în satul Bârla din comuna Mozăncenii Vale, din județul Argeș.

Remedierea defectului va fi realizată de către OMV Petrom, în cursul zile de astăzi, 24 februarie 2025, iar **echipele Distrigaz Sud Rețele vor asigura reluarea alimentării cu gaze naturale a clienților afectați, estimativ în jurul orei 13:00.**

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de 50 de ani în acest domeniu, având 2.270.000 clienți, circa 23.800 km rețea și 2.842 de angajați. Distrigaz Sud Rețele operează rețeaua de distribuție de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și în Municipiul București.*